།ཨོཾ་སརྦ་ཏ་ཐཱ་ག་ཏ་བཛྲ་ཀཱི་ལ་ཡ་མཎྜ་ལ་ཨ་ཧ་ར་ཧཱུྃ་སྭཱ་
ཧཱ། པུཉྫེ། དྷཱུ་པེ། ཨཱ་ལོ་ཀེ། གདྡྷེ། ནཻ་ཝི་དྱེ། ཤཔྟ། སྣ་ཚོགས་ལ་སོགས་འདོད་
ཡོན་དང༌་། །རིན་ཆེན་རྣམ་མང་རྣམས་ཀྱང་ངོ་། །བདུད་རྩི་སྨན་གྱི་མཉེས་མཆོད་
ཀྱང་། །གཏོར་མ་བཞིན་དུ་བྱིན་གྱིས་བརླབ། །ཨོཾ་ཨཱཿཧཱུྃ་སརྦ་པཉྩ་ཨ་མྲྀ་ཏ་ཧཱུྃ་ཧྲཱིཿ་
ཐ། མང་དུ་བརྗོད་བྱ་མཐེབ་སྲིན་གྱིས། །བླ་མ་དཀྱིལ་འཁོར་ལྷ་མཆོད་ཅིང༌་། །རང་
བྱུང་གདོད་ནས་དག་པ་ཡི། །རྩ་བརྒྱད་སྟོང་ལ་སྦྱར་བའི་སྨན། །རིགས་ལྔ་དམ་
ཚིག་ལྔ་ཡི་དངོས། །ཡེ་ཤེས་ལྔ་རྫོགས་གྲུབ་པའི་རྫས། །རྒྱུད་དྲུག་སེམས་ཅན་ཀུན་
747

ས་སྐྱ་བཀའ་འབུམ། ༼ཕ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
སྒྲོལ་ཕྱིར། །དུག་ལྔ་སེལ་བའི་བདུད་རྩི་འདི། །ཕྱོགས་བཅུའི་སངས་རྒྱས་ཐམས་ཅད་
དང་། །བྱང་ཆུབ་སེམས་དཔའི་ཚོགས་བཅས་ལ། །བདག་གི་དད་པས་འབུལ་ལགས་
ཀྱིས།
།བཞེས་ནས་དངོས་གྲུབ་སྩལ་དུ་གསོལ། །བརྗོད་དེ་ལྕེ་ལ་བདུད་རྩི་
མྱང་། སྙིང་གའི་དཀྱིལ་འཁོར་མཆོད་མཉེས་ཤིང་། །ཆོས་སྐྱོང་སོགས་ལའང་མཆོད་
པར་བྱ། །རྒྱུད་དྲུག་ལ་སོགས་ཚིམ་བྱས་ནས། །བྱང་ཆུབ་མཆོག་སེམས་སྐྱེད་བྱེད་
ཅིང་། །དུས་གསུམ་རྒྱལ་བའི་(༣༩༨)གདུང་འཚོབ་པ། །རིག་འཛིན་བདག་ཅག་རྣམས་
ལ་ནི། །ཀཱི་ལ་ཡ་ཡི་དངོས་གྲུབ་དང་༌། །དབང་དང་བྱིན་རླབས་འདིར་སྩོལ་
ཅིག །བདུད་རྩི་མྱངས་ལ་དཔྲལ་མགྲིན་སྙིང༌། །རེག་པས་དངོས་གྲུབ་ཐོབ་བསམ་
ཞིང་། །ཀཱ་ཡ་སིདྡྷི་ཨོཾ། ཝཱཀྐ་སིདྡྷི་ཨཱཿ ཙིཏྟ་སིདྡྷི་ཧཱུྃ། ཞེས་པ་བརྗོད་པས་བརྟན་
པར་བྱའོ། །གཏོར་མ་བསང་སྦྱང་མགོ་སྒྱེད་གསུམ། །ཡཾ་རཾ་ཨཱཿལས་རླུང་མེའི་
སྟེང༌། །ཐོད་ཆེན་དཔྲལ་བ་རང་ལ་བསྟན། །ན་དང་གོ་ཀུ་ད་ཧ་དང༌། །མུ་བི་ར་
ཤུ་ར་མ་ནི། །ཧཱུྃ་ཨོཾ་སྭཱ་ཨ་ཧ་རྣམས་ལས། །དབུས་དང་ཤར་ལྷོ་ནུབ་བྱང་དུ། །མི་
གླང་ཁྱི་རྟ་གླང་ཆེན་ཤ ། དྲི་ཆུ་དྲི་ཆེན་དཀར་དམར་ཀླད། །ཆོས་དབྱིངས་མེ་ལོང་
མཉམ་ཉིད་དང༌་། །སོ་སོར་རྟོག་དང་བྱ་བ་གྲུབ། །རླུང་གཡོས་མེ་སྦར་བསྐུལ་ང
ཡིས། །སྦྲིས་མ་སྣ་ཚོགས་རྡོ་རྗེ་ཡི། །ལྟེ་བར་བཛྲ་ཀཱི་ལ་ཡ། །ཕྱོགས་བཞིར་ཙཀྲ་
རཏྣ་དང་། །པདྨ་ཀརྨ་ཀཱི་ལ་ཡ། །ཡབ་ཡུམ་སྙོམས་ཞུགས་བདེ་བའི་སྒྲས། །སངས་
རྒྱས་བྱང་སེམས་སྤྱན་དྲངས་ནས། །ཞལ་དུ་ཞུགས་ཤིང་ཐུགས་ཀར་ཞུ། །ཡབ་ཡུམ་
བཅས་པ་འོད་དུ་ཞུ། །ཐམས་ཅད་རོ་བཅུད་གཟུགས་སྒྲ་རེག །ཕུན་ཚོགས་ཡེ་ཤེས་
བདུད་རྩིར་གྱུར། །ཨོཾ་བ་ལིཾ་ཏ་ཏེ་ཛོ་བ་ལིཾ་ཏ་གུ་ཧྱ་ས་མ་ཡེ་ཧཱུྃ། མང་དུ་བརྗོད་དེ་
བྱིན་བརླབས་ནས། །མདུན་བསྐྱེད་རྡོ་རྗེ་གཞོན་ནུ་ཡི། །དཀྱིལ་འཁོར་ཚོགས་ཀྱིས་
གསོལ་བསམ་ཞིང་། །ཛཿཧཱུྃ་བྃ་ཧོཿ ཤྲཱི་ཧེ་རུ་ཀ་ཨི་དཾ་དྷཱུ་པཾ། པུཥྤ། དཱི་པཾ། གྷནྱཱཾ་
-748

རྡོ་རྗེ་ཕུར་པའི་སྒྲུབ་ཐབས།
བ་ལིཾ་ཏ་པྲ་ཏཱིཙྪ་ཧོ། ཤྲཱི་བནྡྷ་ཁཱ་ཧི། བཛྲ་ཡཀྵ་ཀྲོ་དྷ་ཁ་ཁ་ཁཱ་ཧི་ཁཱ་ཧི་ཧ་ཧ་ཧ་ཧཱུྃ་ཧཱུྃ་
ཧཱུྃ། སརྦ་བིབྷཱ་ན་ཤ་ཧཱུྃ་མཱ་ར་ཡ་ཕཊ།
གསུམ་མམ་བདུན་གྱིས་དབུལ་བར་བྱ། །བླ་
མེད་མཆོག་གི་མཆོད་པ་སྦྱར་བ་འདི། །ཡེ་ཤེས་ལྔ་ཡི་འོད་ཟེར་རྣམ་པར་
འཕྲོ། །འདོད་པའི་ཡོན་ཏན་ལྔ་ཡིས་རབ་བརྒྱན་ཏེ། །ཐུགས་དམ་བཞིན་དུ་ཅི་བདེར་
བཞེས་སུ་གསོལ། །མ་ཧཱ་མཾ་ས་ཁཱ་ཧི། མ་ཧཱ་རཀྟ་ཁཱ་ཧི། མ་ཧཱ་བ་ས་རུ་དྷི་ར་ཁཱ་
ཧི། མ་ཧཱ་ཨ་མྲྀ་ཏ་ཁཱ་ཧི། མ་ཧཱ་བ་ལིཾ་ཏ་ཁཱ་ཧི།
ཞེས་བརྗོད་ཁྲོ་བོ་ཁྲོ་མོ་
ཡིས། །དགྲ་བགེགས་ཤ་ཁྲག་རོལ་པར་བསམ། །་འདོད་པའི་དོན་ལ་སོགས་གདབ་
བོ། །བསྟོད་པ་འདི་ཡིས་བསྟོད་པར་བྱ། །ཧཱུྃ་སྒེག་པ་དཔའ་བ་འཇིགས་སུ་རུང་བ་
དང་། །དགོད་དང་གཤེ་དང་འཇིགས་པར་བྱེད་པ་དང་། །།སྙིང་རྗེ་རྔམ་དང་ཞི་
བ་ལ་སོགས་པ། །སྐུ་ཡི་དངོས་པོ་ཤིན་ཏུ་བརྗིད་པ་ཡི། །རྒྱན་དང་ཆ་ལུགས་ལྡན་
པས་སྒེག་སྒེག་འདྲ། །བདུད་བཞི་གདན་དུ་བཏིང་བས་དཔའ་དཔའ་འདྲ། །སྐུ་ཆེ་
ཡན་ལག་རགས་པས་འཇིགས་འཇིགས་འདྲ། །ཞལ་གཡས་དཀར་ལ་འཛུམ་པས་
དགོད་དགོད་འདྲ། །ཞལ་གཡོན་དམར་ལ་གདངས་པས་གཤེ་གཤེ་འདྲ། །ཞལ་
དབུས་མཐིང་ལ་རྔམ་པས་ཁྲོ་ཁྲོ་འདྲ། །རྒྱུད་དྲུག་ཐུགས་རྗེས་འཛིན་པས་བྱམས་
བྱམས་འདྲ། །གདུག་པ་ཞལ་དུ་འདྲེན་པས་རྔམ་རྔམ་འདྲ། །ཆོས་ཉིད་མཚན་མ་
མེད་པས་ཞི་ཞི་འདྲ། །དེ་འདྲའི་ཁྲོ་བོ་འཇིགས་པའི་སྐུར་སྟོན་པས། །རྡོ་རྗེ་རྩེ་དགུས་
ས་དགུའི་རྟོག་པ་འཇོམས། །རྡོ་རྗེ་རྩེ་ལྔས་དུག་ལྔ་དབྱིངས་སུ་སྒྲོལ། །མེ་དཔུང་
འབར་བས་ཁམས་གསུམ་ཉོན་མོངས་བསྲེགས། །ཁ་ཊཾ་རྩེ་གསུམ་དུག་གསུམ་རྩད་
ནས་གཅོད། །རི་རབ་ཕུར་བུས་ཁམས་གསུམ་དབང་དུ་སྡུད། །སྐུ་སྨད་དབལ་དང་
བཅས་ཏེ་གདུག་པ་འདུལ། །དེ་འདྲའི་ཁྲོ་རྒྱལ་འཇིགས་པའི་སྐུར་བསྟན་པས། །ཀཱི་
ལ་ཡ་ཡི་དངོས་གྲུབ་སྩལ་དུ་གསོལ། །སྨན་གཏོར་རྗེས་སུ་མཆོད་པར་བྱ། །བསྒྲལ་
749-

ས་སྐྱ་བཀའ་འབུམ། ༼ཕ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
མཆོད་རཀྟ་མངོན་བཤམས་ལ། །ཁྲོ་བོ་ཡབ་ཡུམ་ཕྲ་མེན་དང་། ། སྤྲུལ་དང་ཡང་
སྤྲུལ་ཐམས་ཅད་ཀྱིས། །སངས་རྒྱས་བསྟན་ལ་གནོད་བྱེད་པའི། །དགྲ་བགེགས་
བསྒྲལ་ཞིང་ཤ་ཁྲག་རྣམས། །ཞལ་དུ་བསྟབས་ཤིང་རོལ་བསམས་པས། །(༣༩༩)དམ་
ཚིག་ཆེན་པོའི་དུས་ལ་བབ། །སྤྲུལ་པ་ཕོ་ཉའི་དུས་ལ་བབ། །བདག་ཉིད་ཆེན་མོའི་
དུས་ལ་བབ། །ས་བདག་ཆེན་མོའི་དུས་ལ་བབ། །ཁྱི་ཡི་གདོང་ཅན་དུས་ལ་
བབ། དགྲ་བགེགས་བསྒྲལ་བའི་དུས་ལ་བབ། །བྱང་ཆུབ་མཆོག་ཏུ་སེམས་བསྐྱེད་
ཅིང༌་། །དུས་གསུམ་སངས་རྒྱས་གདུང་འཚོབ་པའི། །རིག་འཛིན་བདག་ཅག་རྣམས་
ལ་ནི། །གནོད་ཅིང་གདུག་པའི་དགྲ་དང་བགེགས། །བདུད་དང་བར་དུ་གཅོད་པ་
རྣམསས། །ཁྲོ་བོ་ཆེན་པོའི་བྱིན་རླབས་ཀྱིས། །ཡུད་ཙམ་གྱིས་ནི་དེ་བཀུག་
ནས། །མངོན་སྤྱོད་ཚུལ་གྱིས་བསྒྲལ་བ་དང༌། །ལུས་ངག་ཕྱེ་མར་མཛད་ནས་
ཀྱང༌། །སྡུག་བསྔལ་ལུས་འདི་བོར་ནས་ཀྱང༌། །རྣམ་གྲོལ་བདེ་བ་མྱོང་བར་
མཛོད། །མཆོད་འདྲིལ་ལ་འདི་ཡན་གྱིས་ཆོག །ཨོཾ་ལཾ་ཧཱུྃ་ལཾ་སྟཱཾ་བྷ་ནན། མོ་ཧ་གྷ་
ཏ་ཡ་བྷ་ག་ཝན་ཧྲཱིཿཧྲཱིཿབི་ཀྲྀ་ཏ་བཛྲ་ཧཱུྃ་ཀ་ར་ཧཱུྃ་བཛྲ་ཀཱི་ལ་ཀཱི་ལ་ཡ་ཛཿཧཱུྃ་བྃ་ཧོཿ སརྦ་
བིསྣྲན་བཛྲ་ཀཱི་ལི་ཀཱི་ལ་ཡ་ཧཱུྃ་ཕཊ། དགྲ་དང་བགེགས་དང་བདུད་རྣམས་
དང༌། །སྡུག་བསྔལ་སེམས་ལ་མཉམ་སྦྱོར་བའི། །ཆེ་གེ་མོ་ཞེས་བྱ་བའི་
བདུད། །ཟུངས་ཤིག་རྡུངས་ཤིང་རྣམ་པར་ཆིངས། །རྟོགས་ཤིག་སྒྲོལ་ཅིག་དབྱེ་བར་
གྱིས། །རིངས་པར་ཁུག་ལ་སྨྲར་ཆུག་ཅིག །ཕོབ་ཅིག་རྣམ་པར་གཟིར་བར་
གྱིས། །བདག་གི་དབང་དུ་བྱས་གྱུར་ནས། །བསྒོ་བའི་བཀའ་ཉན་ནུས་པར་
གྱིས། །ཧཱུྃ་ས་ར་བིདྱ་ཙྪིནྡ་ཙྪིནྡ་ཧཱུྃ་ཕཊ། བྷིནྡ་བྷིནྡ་ཧཱུྃ་ཕཊ། གྲྀཧྞ་གྲྀཧྞ་ཧཱུྃ་ཕཊ། བནྡྷ་
བནྡྷ་ཧཱུྃ་ཕཊ། ཏྲཱ་ཤ་ཡ་ཏྲཱ་ཤ་ཡ་ཧཱུྃ་ཕཊ། ཧ་ས་ཡ་ར་ཧ་ས་ཡ་ར་ཧྲཱིཿདཎྜ་ཧཱུྃ་ཕཊ། ཤཱི་
གྷཾ་ཨཱ་ན་ཡ་ཧཱུྃ་ཕཊ་ཛྭ་ལཱ་ས་ཡ་ཧཱུྃ་ཕཊ། ཨཱ་བེ་ཤ་ཡ་ཨཱ་བེ་ཤ་ཡ་ཧཱུྃ་ཕཊ། བིནྡྷ་ཡ་
-750

རྡོ་རྗེ་ཕུར་པའི་སྒྲུབ་ཐབས།
བིནྡྷ་ཡ་ཧཱུྃ་ཕཊ། །ཁྲོ་བོ་བྲན་དང་མངག་པའི་ཚོགས། །ཁྱེད་ཀྱི་ཐུགས་དམ་དུས་ལ་
བབ། །མངོན་སྤྱོད་ཇི་ལྟར་ངེས་པ་དང༌་། །མངོན་སྤྱོད་བྱིན་རླབས་དེ་བཞིན་
མཛོད། །ཧ་ན་ཧ་ན་བཛྲ། ད་ཧ་ད་ཧ་བཛྲ། པ་ཙ་པ་ཙ་བཛྲ། མ་ཐ་མ་ཐ་
བཛྲ། ཛྭ་ལ་ཛྭ་ལ་བཛྲ། སུ་རུ་སུ་རུ་བཛྲ། མུ་རུ་མུ་རུ་བ། ཀ་ཊ་ཀ་ཊ་ཡེ། ཛ་
ཡེ་བི་ཛ་ཡེ། ཨ་ཛི་ཏེ། ཨ་པ་རཱ་ཛི་ཏེ། མ་ར་སེནྱ་པྲ་མརྡ་ནི་ཧཱུྃ་ཕཊ། རྡོ་རྗེ་གསང་
བའི་བཀའ་ལུང་ལས། །སྡིག་ཅན་གང་ཞིག་འདའ་བྱེད་པ། །སྟོབས་ཆེན་ཁྲོ་བོ་ཆེན་
པོ་ཡིས། །མགོ་བོ་ཚལ་པ་བརྒྱ་རུ་འགས། །ཉོན་ཅིག་བགེགས་དང་ལོག་འདྲེན་
རྣམས། །ང་ཡི་བཀའ་ལས་འདའ་མ་བྱེད། །ཧཱུྃ་མ་མ་ཝ་ཤཾ་ཀུ་རུ་ཧཱུྃ། གདུག་ཅིང་
སྡང་བའི་སེམས་ལྡན་རྣམས། །སོང་ཤིག་ལྷ་མིན་ལྷ་ཡང་རུང་། །ང་ལ་བར་ཆད་
རྩོམ་པའི་བདུད། །མཐུ་དང་རྫུ་འཕྲུལ་མེད་པར་གྱིས། །སརྦ་ཨཱ་པ་ན་ཡ་ཧཱུྃ་ཕཊ། ཏ་
ཐཱ་ཡ་ཏ་ཐཱ་ཡ་ཧཱུྃ་ཕཊ། རྡུངས་ཤིག་རྡོ་རྗེ་འབར་བའི་གཏུན། །བཀའ་ལས་འདའ་
བྱེད་སྡིག་ཅན་རྣམས། །རྡོ་རྗེ་མེ་ཡིས་སྙིང་བསྲེགས་ནས། །ལུས་སེམས་རྡུལ་བཞིན་
བརླག་པར་མཛོད། །ཁྲོ་མོ་འབར་བའི་གཏུན་ཁུང་དུ། །རྡོ་རྗེ་འབར་བས་བརྡུངས་
བྱས་ནས། །ལྷ་ཡང་རུང་སྟེ་བསྒྲལ་བར་བྱ། །ཁ་ཏཾ་ཁ་ཏཾ་ཁ་ཏཾ་ཧཱུྃ་ཧཱུྃ་ཧཱུྃ་ཕཊ་ཕཊ་
ཕཊ། བཛྲ་ཡཀྵ་ཀྲོ་དྷ་ཁ་ཁ་ཁཱ་ཧི་ཁཱ་ཧི་ཧ་ཧ་ཧཱུྃ་ཧཱུྃ་ཕཊ་ཕཊ། ཅེས་བརྗོད་གནོད་
བྱེད་རྣམས་ཀྱི་སེམས། །ཆོས་ཉིད་ངང་དུ་གནས་སྤར་ཞིང༌། །ཤ་ཁྲག་ཁྲོ་ཚོགས་
རྣམས་ཀྱིས་རོལ། །ཧཱུྃ་ཧཱུྃ་ཧཱུྃ་ཧོ་ཧོ་ཧོ་ཕཊ་ཕཊ་ཕཊ། ལྷ་ཚོགས་རྣམས་ཀྱིས་བཀའ་
གསུང་ཞིང་། །དངོས་གྲུབ་བདག་ལ་སྩོལ་བར་བསམ། །རཀྟ་བསྒྲལ་མཆོད་རྒྱས་
པའོ། །གཞན་ཡང་གཏོར་མ་གཉིས་པ་ནི། །ནག་པོ་ཆེན་པོ་སོགས་ལ་བསྔོ། །གཏོར་
མ་ ཕ་གསུམ་པ་དཀར་གཏོར་རོ། །མཛོ་དང་དྲེའུ་ཡི་ཤ་སྤངས་རྒྱན། །བསང་སྦྱང་བྱིན་
གྱིས་བརླབ་བྱ་སྟེ། །མདུན་དུ་པདྨ་ཉི་མའི་གདན། །(༤༠༠)ཤེལ་མདོག་ལྟ་བུའི་བྷོ་
-751

ས་སྐྱ་བཀའ་འབུམ། ༼ཕ༽》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
བྷོ་ཡིས། །འོད་ཟེར་གཉིས་འཕྲོས་དོན་གཉིས་བྱས། །ཚུར་འདུས་དཀར་མོ་ཉི་ཟླ་
ནི། །ཞལ་གཅིག་ཕྱག་གཉིས་གཡས་པ་ཡིས། །རི་རབ་ལྷུན་པོ་གཡོན་པ་ཡིས། །གླིང་
བཞི་གླིང་ཕྲན་ཐུགས་ཀར་འཛིན། །ཉི་ཟླ་དགུ་བཅུ་རྩ་དགུ་ཡིས། །དབུ་ནི་སུམ་རིམ་
དུ་བརྒྱན་ཅིང༌་། །དགུ་བརྒྱ་གཅིག་གི་དོ་ཤལ་ཅན། །སྤྱན་གསུམ་མཆེ་བ་ཅུང་ཟད་
གཙིགས། །དར་དཀར་སྟོད་གཡོགས་སྟག་ཤམ་ཅན། །སྦྲུལ་དང་རིན་ཆེན་རྒྱན་གྱིས་
བརྒྱན། །མཉམ་སྟབས་འཛུམ་ཁྲོ་སྒེག་པ་མོ། །གནས་གསུམ་བྱིན་བརླབས་ཡེ་ཤེས་
བསྟིམ། །དབང་བསྐུར་དབུ་རྒྱན་རྡོ་རྗེ་སེམས། །དམ་ལ་བཞག་པ་བྱས་ནས་
ཀྱང་། ། དེ་ཡིས་གཏོར་མ་གསོལ་བསམ་ཞིང་། །ཨོཾ་བཛྲ་ཤཱནྟིཾ་པདྨ་ཀུ་རུ་ཏི་བྷོ་ཁ་ཁ་
ཁཱ་ཧི་ཁཱ་ཧི། ཨི་མཾ་བ་ལིཾ་ཤཱནྟིཾ་ཀུ་རུ། པུཥྚིངྐུ་རུ། བ་ཤཾ་ཀུ་རུ་སྭཱཧཱ། ཞེས་དང་མཆོད་
པ་རྣམས་ཀྱིས་མཆོད། །དཔལ་ལྡན་དཀར་མོ་ཆེན་མོ་ནི། །ཉི་ཟླ་སྟོང་གི་ཐོད་ཕྲེང་
ཅན། །ཡེ་ཤེས་དབྱིངས་ཀྱི་རྗེ་མོ་ནི། །གཞན་དོན་འཇིག་རྟེན་པ་རུ་སྤྲུལ། །འཇིག་
རྟེན་གནས་ཀྱང་མྱ་ངན་འདས། །ཁྱོད་ལ་བསྟོད་ཅིང་ཕྱག་ཀྱང་འཚལ། །སྔོན་ཚེ་
ཆེ་མཆོག་ཧེ་རུ་ཀའི། །སྤྱན་སྔར་དམ་བཅས་དེ་བཞིན་དུ། །དགྲ་བགེགས་མ་ལུས་
འདུལ་བ་དང་། །སྒྲུབ་པོ་འཁོར་བཅས་བསྲུང་བ་དང༌། །བསམ་པ་ཐམས་ཅད་
འགྲུབ་པ་དང་། །བཅོལ་བའི་འཕྲིན་ལས་གྲུབ་པར་མཛོད། །སྔ་མའི་སྔགས་བཟླས་
ཚུལ་གྱིས་ནི། །འཕྲིན་ལས་བསྐུལ་བའང་ཤེས་པར་བྱ། །ཚོགས་ལ་རོལ་ཞིང་ལྷག་
མ་གཏང༌་། ། སྤྱོད་ལམ་ལྷ་ཡི་རྣལ་འབྱོར་བྱ། །དགེ་བ་སངས་རྒྱས་སར་བསྔོའོ། །རྡོ་
རྗེ་ཕུར་པའི་དཀྱིལ་འཁོར་སྒྲུབ་པའི་རིམ་པ་རིག་པ་འཛིན་པ་རྣམས་ཀྱི་བཞེད་
གཞུང༌། དབེན་གནས་དམ་པ་གྲོམ་པ་ས་སྐྱར། ཤཱཀྱའི་དགེ་བསྙེན་གྲགས་པ་རྒྱལ་
མཚན་གྱིས་སྦྱར་བའོ།། །།
752